พลังงาน-แบงก์หนุนหุ้นเด้ง 12.89 จุด
หุ้นปิดตลาดภาคเช้า 26พ.ค. ที่ 1,068.43 จุด เพิ่มขึ้น 12.89 จุด มูลค่าการซื้อขาย 12,084.66 ล้านบาท นำโดยหุ้นกลุ่มพลังงาน-ธนาคาร&nbsp;
26 พ.ค. 2554

หุ้นปิดตลาดภาคเช้า 26พ.ค. ที่ 1,068.43 จุด เพิ่มขึ้น 12.89 จุด มูลค่าการซื้อขาย 12,084.66 ล้านบาท นำโดยหุ้นกลุ่มพลังงาน-ธนาคาร 
ดัชนีตลาดหลักทรัพย์แห่งประเทศไทย ปิดตลาดภาคเช้าวันที่ 26 พ.ค. ปิดตลาดที่ 1,068.43 จุด เพิ่มขึ้น 12.89 จุด มูลค่าการซื้อขาย 12,084.66 ล้านบาท นำโดยหุ้นกลุ่มพลังงานและธนาคาร โดยมีปัจจัยบวกจากราคาน้ำมันดิบที่ปรับเพิ่มขึ้น และตลาดตางประเทศที่ปรับเพิ่มขึ้นเป็นส่วนใหญ่
บริษัทหลักทรัพย์ (บล.) กรุงศรีอยุธยา ระบุว่า ดัชนีหุ้นวันนี้ปรับเพิ่มขึ้นตามการปรับเพิ่มขึ้นของราคาน้ำมันดิบในตลาดโลกที่ปรับเพิ่มขึ้น 1.74% ปิดที่ 101.32 เหรียญสหรัฐ/บาร์เรล เมื่อคืนที่ผ่านมา หลังจากสต็อกน้ำมันกลั่นสหรัฐฯ ปรับลดลงมากกว่าที่คาดไว้ในสัปดาห์ที่ผ่านมา 
พร้อมกันนี้ ตลาดต่างประเทศส่วนใหญ่ปรับเพิ่มขึ้น นำโดยตลาดหุ้นเกาหลีใต้ ที่ปรับเพิ่มขึ้นประมาณ 2% 
อย่างไรก็ตาม บล.กรุงศรีอยุธยา ประเมินว่า ดัชนีที่ปรับเพิ่มขึ้นในวันนี้จะเป็นเพียงการรีบาวด์ ที่ไม่เกิน 1,070 จุด เนื่องจากตลาดหุ้นไทยยังมีความเสี่ยงที่จะพักฐานต่อเนื่อง เนื่องจากกระแสเงินทุนต่างชาติที่มีความผันผวนมากขึ้นในช่วงก่อนที่จะจบมาตรการ QE2 ในเดือน มิ.ย. นี้ 
มูลค่าซื้อขาย 5 อันดับ  
PTT  ปิด 356.00 บาท +8.00 บาท หรือ 2.30%   
PTL  ปิด 24.60 บาท +0.30 บาท หรือ 1.23%   
BANPU ปิด 748.00 บาท +6.00 บาท หรือ 0.81%  
SCB ปิด 113.50 บาท +2.00 บาท หรือ 1.79%  
TOP ปิด 76.75 บาท +1.25 บาท หรือ 1.66%